Kristinusko Brasiliassa

Tämä artikkeli kertoo kristinuskosta Brasiliassa. Brasilian suurin kirkkokunta on roomalaiskatolinen kirkko, johon kuuluu 64,6 prosenttia väestöstä. Toinen merkittävä kirkkokunta on protestanttiset kirkot joihin kuuluu 22,2 prosenttia väestöstä. Suurimpia protestanttisia kirkkokuntia ovat adventistit (6,5 %), helluntailainen Assemblies of God (2,0 %), Kristillinen seurakunta Brasiliassa (1,2 %) sekä Universal-kirkko (1,0 %). Muihin kristillisiin kirkkoihin kuuluu 0,7 prosenttia väestöstä. 
Brasilia oli vuonna 2015 maailman toiseksi suurin kristillisen väestön omaava valtio lähes 180 miljoonalla kristityllä. Brasiliassa asui lähes 8 prosenttia maailman kristitystä väestöstä. Kristillisen väestön ennustetaan kasvavan Brasiliassa vuoteen 2060 mennessä, mutta sen suhteellinen osuus väestöstä laskee hieman.
Tunnustuskunnat.
Katolisella kirkolla on maassa enemmistöasema ja sen sisällä toimii vahva katolinen karismaattinen liike. Evankeliset ja helluntailaiset seurakunnat ovat kasvaneet viime vuosikymmeninä dramaattisesti Brasiliassa. Arviolta noin 15 prosenttia kristityistä on helluntailaisia.
Katolinen kirkko.
Katolinen kirkko muodostaa Brasiliassa maailman suurimman katolisen väestön. Lähes kaksi kolmasosaa väestöstä, eli noin 123 miljoonaa, tunnustautuu katoliseksi. Brasilian katolisuus on luonteeltaan monimuotoista. Monet brasilialaiset ovat löytäneet katolisuuden muodot, jotka vastaavat heidän nykyaikaista elämäntyyliään. Brasialaiseen katolisuuteen kuuluvat muun muasa pienryhmäkokontumiset, pääsiäisviikon näytelmät ja kulkueet sekä laulavat papit.
Helluntailaisuus.
Helluntailaisuus on suosittu ja nopeasti kasvava liike Brasiliassa. Brasilian helluntaiherätys on maailman suurin helluntairyhmä. Brasilialaiseen helluntailiikkeseen kuului vuoden 2010 väestölaskennassa yli 25 miljoonaa jäsentä. Vaikka helluntaiherätys sai alkunsa lähetyssaarnaajien toiminnan kautta, helluntaiherätyksestä on muodostunut vahva kansallinen liikehdintä.
Brasilian helluntaiherätys on jakautunut useaksi järjestöksi. Suurin ryhmä on amerikanruotsalaisten perustama Assembléias de Deus, joka toimii jossain määrin yhteistyössä Pohjois-Amerikan Assemblies of Godin kanssa. Toinen suuri järjestö on amerikanitalialainen Congregacâo Crista do Brasil, joka toimi alkujaan erityisesti siirtolaisalueilla. Brasisiliassa on myös suuri joukko vapaita helluntaiyhteisöjä, jotka syntyivät 1950-luvulla, eivätkä kuulu perinteisiin kirkkokuntiin. Eräs näistä on Igreja Ecangelica Pentecostal "Brasil para Cristo".
Historia.
Brasilia on maailman viidenneksi suurin maa ja Etelä-Amerikan suurin maa. Vuosina 1549–1822 se oli Portugalin siirtomaa. Nykyisen Brasilian kehitys jakautuu kolmeen jaksoon. Pedro I:n aikana (1822–1831) kuningas vaati itselleen myös kirkon ylintä johtoa. Seuraavalla hallituskaudella vaikutusvaltaisin henkilö oli Diego Antonio Feijó, joka oli Rooman vastainen, gallikaaninen pappi. Kolmannessa vaiheessa keisari Pedro II suosi Voltairen näkemyksiä ja kansallisia pyrkimyksiä. Pedro II seurasi epäluuloisena kirkon vaikutusta laajoihin kansankerroksiin. Keisarin meilestä kirkon toiminta oli vain yksi valtion hallinnon osa. Sääntökuntien oli lopetettava toimintansa. Brasilian porvarillinen vähemmistö toteutti positivistista ja antiklerikaalista politiikkaa. 
Brasilian piispat ottivat osaa Vatikaanin I kirkolliskokoukseen, jossa he ensi kertaa saivat käsityksen koko katolisesta kirkolle. Näille piispoille ja heidän välityksellään koko Brasilian kirkolle tämä merkitsi vahvistumista itsenäisenä, valtiosta riippumattomana organisaationa.
Nykyinen Brasilian liittotasavalta perustettiin vuonna 1889 ja maa oli armeijan hallinnoiman vuoteen 1986 saakka.